USA, lavastaja: Cristopher Nolan, osades: Christian Bale, Heath Ledger, Aaron Ekchart, Maggie Gyllenhaal, Michael Caine, Morgan Freeman, Gary Oldman    Ulmepõnevik superkangelase Batmani võitlusest patuse Gothami linna kurjade jõudude eesotsas üdini kurja Jokkeriga vastu ebatraditsionaalselt sügavas ning kompleksses võtmes.    Miks nii kõrgel? Kõigile meelelahutuskinole omaste mõõdete ning tehniliste tippsaavutuste juures on nõndanimetatud tõsised filmikriitikud ja auhindadejagajad vaadanud häbitult mööda faktidest, et peale Heath Ledgeri teeb siin suurepärase töö veel rida tippnäitlejaid ning tegu on ühe filmiajaloo eepilisema ning arhetüüpsema hea-halva käsitlusega.    Miks mitte kõrgemal? Kuigi selle piires saavutatakse tipptase, on tegu koomiksiadaptsiooni ning meelelahutuslooga, kust ülioriginaalseid nükkeid või pingutavat vaimutoitu liig otsida.    Parim: Grotesksest geniaalseni näitlejatööd Heath Ledgerilt Jokkerina ning Aaron Eckhartilt Harvey Dentina.